# Beth Shriever

Bethany Shriever MBE (Leytonstone, Essex, Ingalaterra, Erresuma Batua, 1999ko apirilaren 19a) eliteko txirrindulari britainiarra da, BMX lasterkari gisa lehiatzen dena. 2017an, Munduko Junior mailako txapeldun, eta, 2018an, Zolder-eko UCI BMX Supercross Munduko Kopako azken ekitaldiko irabazlea da. 2021ean, historiako BMX lasterketako lehen txirrindulari britainiarra izan zen, eta, urte berean, Olinpiar eta Munduko tituluak irabazi zituen.

## Bizitza

Shriever 1999an jaio zen, eta bederatzi urte zituela hasi zen BMXn. Hortik aurrera, Braintree klubean hasi zen entrenatzen, eta, asteburuetan, lehiatzen hasi zen. Shrieverrek zilarrezko domina irabazi zuen 2016ko BMX Europako Txirrindularitza Txapelketan, eta, 2017an, junior mailako munduko txapeldun izan zen. 2018an, 17. postuan sailkatu zen Bakuko Munduko Txapelketan, senior gisa, eta Belgikako UCI BMX Munduko Kopako finala irabazi zuen, Judy Baauw eta Laura Smulders bigarren eta hirugarren postuetan utziz. 2020ko martxoan, Shriever, Manchesterreko BMX Serie Nazionalean, itzulirik utzi gabe nagusitu zen.
Tokioko 2020ko Tokioko Olinpiar Jokoetan, Shriever Britainia Handiko 26 txirrindulari talde indartsuaren parte izateko aukeratu zuten, non Emakumeen BMX lasterketako urrezko domina irabazi zuen.

## Bizitza pertsonala

Shrieverrek, entrenamenduaren eta bidaiaren gastu batzuk estaltzeko, lanaldi partzialean lan egin zuen Stephen Perse Fundazioko haurtzaindegian irakasle laguntzaile gisa, UK Sport-ek 2016ko Rio de Janeiroko Olinpiar Jokoen ostean egindako finantzaketa-berrikuspenean zehazten baitzuen, Tokio 2020 aldera, bakarrik gizonezko txirrindulariak lagunduko zituela.
Shriever Britainiar Inperioko Ordenako (MBE) kide izendatu zuten 2022ko Urte Berriko ohoreetan, BMX lasterketari egindako zerbitzuengatik.

## Emaitza nagusiak
### 2016

    2. Europako BMX Txapelketan

### 2017

    1. UCI BMX Munduko Junior Txapelketan

### 2018

    1. 5. etapan, BMX Supercross Munduko Kopan, Zolder

### 2021

    1. BMX lasterketan, Olinpiar Jokoak
    1. UCI BMX Munduko Txapelketan, Elite

## Erreferentziak

* ↑ [the-uci-bmx-supercross-world-cup-chronicle-186154]
* ↑ «Like A Girl: World junior BMX champion Bethany Shriever» BBC Three 10 August 2018.
* ↑ Sponsorships – The Healing Zone. .
* ↑ «BMX Cycling - Bethany Shriever (Great Britain)» www.the-sports.org.
* ↑ «Shriever to crowdfund 2020 Olympics bid» BBC Sport.
* ↑ «Shriever secures maiden UCI BMX Supercross World Cup win in Heusden-Zolder» www.insidethegames.biz 12 May 2018.
* ↑ «Beth Shriever and Chad Hartwell take early leads as the 2020 HSBC UK | National BMX Series gets under way in Manchester» British Cycling.
* ↑ «Olympic Games: Team GB name Laura Kenny and Jason Kenny in 26-strong cycling squad for Tokyo» Sky Sports.
* ↑ Shriever & Whyte win historic BMX medals. .
* ↑ BMX World Cup victory for Beth Shriever - Stephen Perse Foundation. .
* ↑ «New Year Honours 2022: Jason Kenny receives a knighthood and Laura Kenny made a dame» BBC Sport 31 December 2021.

## Kanpo estekak

* Bethany Shriever at Cycling Archives
* Bethany Shriever Olympics.com-en
* Bethany Shriever Olympedia-n
* Bethany Shriever British Olympic Association-en
* Datuak: Q25935617
* Multimedia: Beth Shriever / Q25935617